b'\n_START_ARTICLE_\nM21\n_START_SECTION_\nZgodovina\n_START_PARAGRAPH_\nKopenska vojska Zdru\xc5\xbeenih dr\xc5\xbeav Amerike je potrebovala u\xc4\x8dinkovito in zanesljivo ostrostrelno pu\xc5\xa1ko za vojake na boji\xc5\xa1\xc4\x8dih vietnamske vojne. Odlo\xc4\x8dila se je za predelavo obstoje\xc4\x8de bojne/juri\xc5\xa1ne pu\xc5\xa1ke M14, ki jo je v tem \xc4\x8dasu pospe\xc5\xa1eno za\xc4\x8dela nadome\xc5\xa1\xc4\x8dati M16._NEWLINE_Osnovna razli\xc4\x8dica nove ostrostrelne pu\xc5\xa1ke je bila ozna\xc4\x8dena kot XM21 in je bila razvita iz M14 National Match, polavtomatske pu\xc5\xa1ke, namenjene za urjenje. Iz vseh izdelanih pu\xc5\xa1k M14NM so izbrali 1.435, ki so jim dodali posebej izbrane, natan\xc4\x8dne cevi, ro\xc4\x8dno dodelali spro\xc5\xbeilni mehanizem ter plinski sistem. Pu\xc5\xa1ke so bile opremljene z strelskim daljnogledom ART (Adjustable Ranging Telescope, z 3x-9x pove\xc4\x8davo). Te pu\xc5\xa1ke so nato poslali leta 1969 v Vietnam na preizku\xc5\xa1njo._NEWLINE_XM21 je bila uradno sprejeta v uporabo \xc5\xa1ele 1975 kot M21 in je bila osnovna ostrostrelna pu\xc5\xa1ka KOV ZDA od vietnamske vojne do 1988, ko jo je zamenjala M24 SWS.\n_START_SECTION_\nZasnova\n_START_PARAGRAPH_\nPrve pu\xc5\xa1ke so bile le predelane M14NM z lesenim kopitom. Sistem odvoda smodni\xc5\xa1kih plinov z vrtljivim valjem je omogo\xc4\x8dal natan\xc4\x8dno in zanesljivo delovanje. Poznej\xc5\xa1e, serijsko izdelane pu\xc5\xa1ke so imele lesene dele zamenjane z deli iz steklenih vlaken in moderniziran notranji mehanizem, ki je omogo\xc4\x8dal hitrej\xc5\xa1e, bolj teko\xc4\x8de delovanje za potrebe boji\xc5\xa1\xc4\x8da._NEWLINE_Nekatere pu\xc5\xa1ke so imele dodane tudi no\xc5\xbeice.\n_START_SECTION_\nIzpeljanke\n_START_PARAGRAPH_\nLeta 1991 so za potrebe specialnih sil (SEALe in specialne sile KOV ZDA) razvili novo ostrostrelno pu\xc5\xa1ko, ki je v bistvu modernizirana in predelana M21 in jo poimenovali M25.'